Түркістан облысы

Сарыағаш қаласы

ЖШС Оқу орны «ЕР-АЙ-БИ»

**ЭССЕ**

**Тақырыбы:** «Қоғамдағы педагог мәртебесі»

Орындаған: Абильбекова Лаура

2022-2023 оқу жылы

«Алты Алаштың баласы қосылса, төр – мұғалімдікі». Мұны Алаш қайраткері Мағжан Жұмабаев өткен ғасырда айтқан. Содан бері қанша уақыт өтсе де, бұл асыл сөз өз құндылығын жоғалтпады. Жыл сайын 100-ден астам мемлекетте Дүниежүзілік мұғалімдер күні атап өтіледі. Бұл – барлық мұғалімдердің, оқытушылар мен жалпы білім беру саласы қызметкерлерінің кәсіби мерекесі. Бұл мамандық иелерінің бүгінгі мәртебесі қандай? Бұл сұрақтың жауабы – «Педагог мәртебесі туралы» Заң. Ұстаздардың құқығы, беделі, әлеуметтік жағдайы заңмен бекітіліп, үлкен құрмет көрсетілген соң, оларға қойылатын кәсіби талап та арта түседі. Осы орайда, Б. Момышұлының «Ұстаздық – ұлы құрмет. Себебі, ұрпақтарды ұстаз тәрбиелейді. Болашақтың басшысын да, данасын да, ғалымын да, еңбекқор егіншісін де, кеншісін де ұстаз өсіреді» деп, ертеңгі ел тұтқасы болатын жас буынды тәрбиелеу, оларды терең біліммен қаруландырып, үлкен өмірге дайындау, осындай ауыр жүкті алып жүру тек білікті ұстаздарымыздың ғана қолынан келетінін» айтып кеткен болатын.

Олай болса, бұл эсседе мен «Қазір ұстаздар қауымының ­шынайы мәр-тебесі қандай?», күшіне енген «Педагог мәртебесі туралы» Заң мұғалімдер үшін қандай өзгерістер әкелді?» деген сауалдар төңірегінде оқырманмен ой бөліскім келеді. Нақтырақ айтсам, «Неліктен мұғалімнің мәртебесі тура-лы мәселе өте маңызды?» деген сұраққа өз пікірімді білдіріп көрсем. Заман қалай құбылса да, осынау бір ұлы мамандық иелеріне деген құрмет өз дең-гейінде сақталып қалуы керек. Өйткені, ұстаз ұлды ғана емес, тұтастай ұлт-ты тәрбиелеуші. «Бір әріп үйреткен ұстазыңа, қырық жыл тағзым ет» деген нақыл сөздің өзі де, қай қоғамда болмасын мұғалім мәртебесінің қаншалықты зор екендігі-нің айқын дәлелі. Себебі, мұғалім - бұл біздің елімізде де, бүкіл әлемде де бүкіл білім беру жүйесінің басты тұлғасы Біздің басты байлығымыз - адам, ал ұлы Абай айтқандай: «Адамның адамшылдығы… жақсы ұстаздан болады». Мұғалім өзінің өмір бойы жинақ-таған білім мен біліктерді, дүниетаным, ойлау тәсілдері, ұлттың жаны, адами құндылықтарды жинақтап келешек ұрпаққа сіңіретін тұлға. Мұғалімнің мәртебесін көтермей, оны құрметтемей, оның қиын да асыл жұмысын тиісті [деңгейде қамтамасыз етпей](https://melimde.com/praktika-1-topirati-bafalau-jene-klimat-erekshelikterine-sipat.html), біз маңызды мақсаттарға жете алмаймыз. Сол себепті жаңашыл мұғалім қалыптастыру жолында педагог мәртебесін мейлінше көтеру құптарлық іс. Қазіргі таңда мұғалімнің елдің болашағын көркейтуде маңызды тұлға екендігін жалпы қоғам мойындап отыр. Ендеше, әлемде мыңға тарта мамандық болса да, білім мен тәрбиені дәл ұстаздай бере алмайтыны анық. Кейінгі жылдары мұғалімдердің қоғамдағы орнын айқындау мен беде-лін көтеруде мемлекет тарапынан көрсетіліп жатқан қолдаулар, «Педагог мәртебесі туралы» Заң қабылданғаннан кейін мұғалімге деген көзқарас та, талап та өзгеруде. Оның дәлелі, өткен жылы көктемде елімізде жарияланған төтенше жағдайға байланысты, барлық білім алушылар онлайн оқыды. Бұл жағдай да еліміздегі ұстаздар қауымының қадірінің арта түсуіне себепші болғандай. Баласын қашықтықтан үйде оқытып, әбігерге түскен әрбір ата-ана жағдайдың тезірек оңалып, балалардың ұстаз алдына барып оқуын қалайтынына талай куә болдық. Дегенмен, мұғалімнің қазіргі жағдайы бұрынғыдан көп жақсарды. Олар: мұғалімдердің [жалақысының көтерілуі](https://melimde.com/gipertermiya-temperaturani-koterilui-istifini-gipertoniya-an-i.html), аз да болса, қағазбастылықтың азаюы. Ұстаздар қауымына қатысты айтылып жүрген мәселелердің шешім тапқаны көңілге медет. «Педагогтар мәртебесі» туралы Заңда, бірінші кезекте мұғалім мемлекеттік қызметкерлермен теңестірілуі тиіс. Себебі, бүгіндері білім беру саласы әбден орныққан, білім экспорттаушы елге айналған Еуропаның бірқатар дамыған елдерінде мұғалім мемлекеттік қызметкер саналады. Ол елдерде педагогтар арнайы құқықтық мәртебеге ие. Ұстаз – ұлы есім. Шәкіртті білім нәрімен сусындатып, өнегелі тәрбие беріп, асыл қасиеттерді бойына дарыту – ұстаздың міндеті. Осындай зор міндет арқалаған ұлағатты жандар үшін ерекше тарихи шешім қабылданып, олардың мәртебесі биіктеуде. Президент Қасым-Жомарт Тоқаев 2019 жылы 30 желтоқсанда «Педагог мәртебесі туралы» [заңға қол қойып](https://melimde.com/r-konstituciyali-ifi-v2.html), педагог мәртебесін заңмен бекітті. Осылайша ел арасында ұзақ уақыт талқыға түскен ұстаз беделін арттыратын заңға да қол жеткіздік.  
«Педагог мәртебесі туралы» ҚР Заңының мақсаты - педагогтердің мәртебесін арттыру, жүктемесін азайту, оларды жосықсыз тексерулерден және өздеріне тән емес функциялардан қорғау, ынталандыру бойынша өзге де мәселелерді заңнамалық деңгейде шешу. Бұдан басқа, Заңда педагогтердің құқықтары [мен міндеттері қарастырылған](https://melimde.com/1-inklyuzivti-bilim-beru-peni-jene-mindetteri.html), сондай-ақ педагогикалық қызметке рұқсат беру талаптары белгіленген. Жаңа заңда қарастырылған позиция­лардың барлығы мұғалімнің жеке дамуына және оқу процесін жетілдіруге мүм­кіндік береді. Атап айтқанда, педа­гогтің оқыту мен тәрбиелеудің автор­лық әдістерін әзірлеу және қолдану, оқу құралдарын таңдау, ақпараттық ресурс­тарды [тегін пайдалану](https://melimde.com/ejelgi-deuir-edebieti-peninen-deris-sabatari-1--deris-kone-trk.html), біліктілікті арттыру және тағылымдамадан өту фор­маларын таңдау бойынша кәсіби құ­қықтары кеңейтілді.  
 Сөз соңында айтарым, қоғамдағы ұстаз беделі заңға ғана байланысты көтерілмейді. Мұғалімнің негізгі міндеті, ең құнды әрі маңызды мәселе – қазіргі кездегі жаңа оқыту мен тәрбиелеу технологияларын меңгеріп, өз кәсібін әрі қарай дамыту.Ұстаз мәртебесін көтеретін – сол ұстаздың өзі. Қазіргі қоғамда кәсіби жақтан жоғары білікті, өзінің шығармашылығы мен біліктілігін үнемі көтеріп отыратын, [заман талабына сай](https://melimde.com/talabina-saj-edister-men-tesilder-musrepova-nurgule-garifullae.html), құзіретті, жаңалыққа жақын жаңашыл ұстаз ғана қоғамда жоғары мәртебеге ие болып, беделі артатындығын өмір өзі дәлелдеп отыр. Ендеше, өз эссемді елбасымыздың «Еліңнің ұлы болсаң, еліңе жаның ашыса, азаматтық намысың болса, қазақтың ұлттық жалғыз мемлекетінің нығайып көркеюі жолында жан теріңді сығып жүріп еңбек ет. Жердің де, елдің де иесі өзің екеніңді ұмытпа!» деген асыл сөздерімен аяқтағым келеді. Бұлақ лайланбай ағуы үшін бастауы тұнық болуы керек. Сондықтан білім теңізінен маржан терген мамандық [иелерінің еңбегі жемісті](https://melimde.com/2-orta-mektepti-i-jartijilditafi-mfalimderdi-jetistikteri.html), беделі зор болғай!